四號坦克

四號坦克係納粹德國喺第二次世界大戰中整嘅一款中型坦克。

佢原本嘅設計目的係支援步兵，同專門反坦克嘅三號坦克一齊作戰。當三號坦克嘅整體性能逐漸唔夠二次大戰中期裝甲戰鬥需要嘅時候，四號坦克因為使用嘅技術較為成熟而比三號坦克有更大嘅改良空間，所以喺不斷改進嘅過程中，四號戰車逐漸成為裝甲師裝備嘅主力車種。呢個時候嘅四號坦克嘅素質比盟軍大部分坦克重好，甚至俾盟軍嘅士兵叫做四號特殊型。四號坦克比較大嘅改良空間亦令佢成日俾人改造，成為用途最廣泛嘅坦克，既有改造為突擊砲、驅逐戰車，亦有改造為彈藥運送車、架橋坦克等。從投產至二戰結束，德國總共生產咗超過8,800部四號坦克或者佢嘅改造型。

四號坦克參加咗幾乎所有戰役，而且表現相當可靠，冇好似豹式坦克初期型號咁有大量嘅技術問題，所以俾德軍裝甲兵暱稱為「軍馬」。四號坦克除咗由德國自己用，亦有出口到其它國家，甚至二戰結束後仍然有國家繼續將佢投入戰爭。

AFV Database
 Panzer IV Universe
 Armour penetration table of German 75 mm guns

坦克車